Im Joa 1894 hod daunn sei Bua, da Julius Theodor Titze, min Bau von aana Fabrik in Linz augfaungt. 1895 hoda in Gewerbeschein fia de Eazeigung von Feignkafää kriagt.  De Fabrik is daunn 1910 in a Adolf J. Titze Gesellschaft m. b. H. umbaut wuan, 1926 woas daunn a Akziengsööschoft, a Hauptaktionär woa daumois scho da Karl Franck. Da Linza Pöstlingbeag is zua Schutzmarke von dem Feignkafää wuan, den wos ob 1928 in so Wiafe-Paket vaklopft haum. Des Veakaufsbüro is in Wean gwesn, in da Mariahüüfastroßn 88, im Zitahof.